CELEX: 32010R1067
Language: hu
Date: 2010-11-19 00:00:00
Title: A Bizottság 1067/2010/EU rendelete ( 2010. november 19. ) egyes áruk Kombinált Nómenklatúra szerinti besorolásáról

20.11.2010   
            
            
               HU
            
            
               Az Európai Unió Hivatalos Lapja
            
            
               L 304/11
            
         A BIZOTTSÁG 1067/2010/EU RENDELETE
   (2010. november 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 19-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Műanyagból készülő, nikkelbevonattal ellátott, vízsugár szórófej útján történő szétterítésére szolgáló termék (ún. „zuhanyfej”).
                              Visszacsapó szeleppel van ellátva, amely megakadályozza a víz visszafolyását. A szelep azonban a víz áramlását nem szabályozza.
                              A szórófejen való vízátfolyást a csap szabályozza, amelyhez a terméket rendeltetése szerint egy rugalmas tömlővel csatlakoztatni kell.
                           
                        
               
                  3924 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 3924 és a 3924 90 00 KN-kód szövegezése határozza meg.
                  A termék a 8481 vtsz. alá, szelepként vagy hasonló készülékként nem sorolható be, mert nem csupán kiegészítő elemeket is magában foglaló szelepről, hanem teljes zuhanyfejről van szó (lásd még a 8481 vtsz.-hoz tartozó HR-magyarázatot).
                  A termék a 8424 vtsz. alá, folyadék kilövésére, szórására vagy porlasztására szolgáló mechanikus készülékként nem sorolható be, mert a termék nem tartalmaz folyadék kilövésére, szórására vagy porlasztására szolgáló mechanizmust. A szórófejen való vízátfolyást csak az a csap szabályozza, amelyhez a terméket rendeltetése szerint csatlakoztatni kell.
                  A terméket ezért alapanyaga szerint, a 39. árucsoportba kell besorolni.
                  A termék a 3922 vtsz. alá, műanyag higiéniai vagy tisztálkodási áruként nem sorolható be, mert ez a vtsz. az állandó jelleggel egy adott helyre rögzített műanyag fürdőkádakat, zuhanyozótálcákat, mosogatókat, mosdókagylókat, bidéket, WC-csészéket, -ülőkéket és -tetőket, WC-öblítőtartályokat és hasonló higiéniai és tisztálkodási árukat tartalmazza (lásd még a 3922 vtsz.-hoz tartozó HR-magyarázatot).
                  Ezért a terméket a 3924 vtsz. alá, műanyag higiéniai vagy tisztálkodási áruként kell besorolni.
               
            
                  
                              2.
                           
                           
                              Műanyagból készülő, nikkelbevonattal ellátott, vízsugár szórófej útján történő szétterítésére szolgáló termék (ún. „zuhanyfej”).
                              A terméken található gomb egy olyan szelephez csatlakozik, amely megakadályozza a víz visszafolyását, és befolyásolja a vízsugár alakját is („eső” vagy „masszázs”). A szelep azonban a víz áramlását nem szabályozza.
                              A szórófejen való vízátfolyást a csap szabályozza, amelyhez a terméket rendeltetése szerint egy rugalmas tömlővel csatlakoztatni kell.
                           
                        
               
                  8424 89 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8424 és a 8424 89 00 KN-kód szövegezése határozza meg.
                  A termék a 8481 vtsz. alá, szelepként vagy hasonló készülékként nem sorolható be, mert nem csupán kiegészítő elemeket is magában foglaló szelepről, hanem teljes zuhanyfejről van szó (lásd még a 8481 vtsz.-hoz tartozó HR-magyarázatot).
                  A vízsugár alakjának befolyásolását lehetővé tévő mechanizmus jelenléte a terméknek „folyadék kilövésére, szórására vagy porlasztására szolgáló mechanikus készülék” jelleget kölcsönöz.
                  Ezért a terméket a 8424 vtsz. alá kell besorolni.
               
            
                  
                              3.
                           
                           
                              Műanyagból készülő, nikkelbevonattal ellátott, vízsugár szórófej útján történő szétterítésére szolgáló, visszacsapó szelepet vagy a vízsugár alakjának befolyásolására szolgáló mechanizmust nem tartalmazó termék (ún. „zuhanyfej”).
                              A szórófejen való vízátfolyást a csap szabályozza, amelyhez a terméket rendeltetése szerint egy rugalmas tömlővel csatlakoztatni kell.
                           
                        
               
                  3924 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 3924 és a 3924 90 00 KN-kód szövegezése határozza meg.
                  A termék a 8424 vtsz. alá, folyadék kilövésére, szórására vagy porlasztására szolgáló mechanikus készülékként nem sorolható be, mert a termék nem tartalmaz folyadék kilövésére, szórására vagy porlasztására szolgáló mechanizmust. A szórófejen való vízátfolyást csak az a csap szabályozza, amelyhez a terméket rendeltetése szerint csatlakoztatni kell.
                  A terméket ezért alapanyaga szerint, a 39. árucsoportba kell besorolni.
                  A termék a 3922 vtsz. alá, műanyag higiéniai vagy tisztálkodási áruként nem sorolható be, mert ez a vtsz. az állandó jelleggel egy adott helyre rögzített műanyag fürdőkádakat, zuhanyozótálcákat, mosogatókat, mosdókagylókat, bidéket, WC-csészéket, -ülőkéket és -tetőket, WC-öblítőtartályokat és hasonló higiéniai és tisztálkodási árukat tartalmazza (lásd még a 3922 vtsz.-hoz tartozó HR-magyarázatot).
                  Ezért a terméket a 3924 vtsz. alá, műanyag higiéniai vagy tisztálkodási áruként kell besorolni.